pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-“ปลัดสมชาย” เผยแพคเกจช่วยผู้ประกอบการใต้ ร่วม ธพว.พักชำระหนี้– สินเชื่อฉุกเฉินฟื้นฟูกิจการ 5 แสนบาท/ราย
วันพฤหัสบดีที่ 19 มกราคม 2560
“ปลัดสมชาย” เผยแพคเกจช่วยผู้ประกอบการใต้ ร่วม ธพว.พักชําระหนี้– สินเชื่อฉุกเฉินฟื้นฟูกิจการ 5 แสนบาท/ราย
“ปลัดสมชาย” เผยแพคเกจช่วยผู้ประกอบการใต้
ร่วม ธพว.พักชําระหนี้– สินเชื่อฉุกเฉินฟื้นฟูกิจการ 5 แสนบาท/ราย
‪นายสมชาย หาญหิรัญ ปลัดกระทรวงอุตสาหกรรม เปิดเผยถึงมาตรการช่วยเหลือผู้ประกอบการที่ได้รับผลกระทบจากอุทกภัยภาคใต้ ว่า หน่วยงานในพื้นที่ของกระทรวงฯได้สํารวจความเสียหาย โดยพบว่า ล่าสุด (16 ม.ค.60) มีโรงงานที่ได้รับความเสียหายจํานวน 81 ราย เหมืองแร่ 2 ราย ความเสียหายเบื้องต้นประมาณ 43 ล้านบาท‬
‪“กระทรวงฯ ได้จัดเตรียมแผนทั้งระยะสั้นและระยะยาว โดยระยะสั้นกรมโรงงานอุตสาหกรรมได้เปิดสายด่วน 1564 เพื่อให้คําปรึกษาแนะนําแก่โรงงานที่ประสบอุทกภัยเพื่อถ่ายทอดความรู้เกี่ยวกับแนวทางปฏิบัติความปลอดภัยในโรงงาน 4 เรื่องหลัก ได้แก่ มาตรการจัดการสารเคมี มาตรการจัดการกากอุตสาหกรรม มาตรการป้องกันอุปกรณ์เครื่องจักร และมาตรการป้องกันระบบไฟฟ้า ตลอดจนการยกเว้นค่าธรรมเนียมการต่ออายุใบอนุญาตประกอบกิจการโรงงาน ค่าธรรมเนียมรายปีให้กับโรงงานจําพวกที่ 2 และ 3 ในพื้นที่ภาคใต้ แผนระยะยาว กระทรวงฯได้เตรียม 3 โครงการ เพื่อช่วยเหลือผู้ประกอบการโดยไม่เสียค่าใช้จ่าย ได้แก่ 1.โครงการแปลงเครื่องจักรเป็นทุนสําหรับผู้ประกอบการ SMEs ซึ่งจะรับบริการจดทะเบียนกรรมสิทธิ์เครื่องจักรเพื่อแปลงเครื่องจักรเป็นทุน ตั้งเป้าหมายไม่น้อยกว่า 500 ราย โดยจะอํานวยความสะดวกในการจดทะเบียนกรรมสิทธิ์เครื่องจักรผ่านช่องทางพิเศษ 2.โครงการปรับเปลี่ยนเครื่องจักรสําหรับผู้ประกอบการ SMEs จะให้บริการคําปรึกษา แนะนําเชิงลึกแก่ผู้ประกอบการในการลงทุนปรับเปลี่ยนเครื่องจักร ตั้งเป้าหมาย 1,000 ราย โดยพร้อมประสานงานกับสถาบันการเงินให้ด้วย และ 3.โครงการ Thailand Spring Up ก้าวกระโดดประเทศไทย ยกระดับเทคโนโลยีด้านสิ่งแวดล้อม ความปลอดภัย ลดการใช้พลังงาน และเพิ่มมูลค่ากากอุตสาหกรรมให้กับ SMEs หลังน้ําลด‬
‪ในส่วนมาตรการที่ทาง ธพว.ได้เตรียมไว้เพื่อเยียวยาธุรกิจที่ได้รับผลกระทบ ประกอบด้วย 2 มาตรการ คือ 1.การพักชําระหนี้เป็นระยะเวลา 6 เดือน สําหรับลูกค้าของ ธพว. โดยสามารถแจ้งความประสงค์ได้ที่สาขาใกล้บ้าน และ  2.การให้วงเงินสินเชื่อฉุกเฉินเพื่อฟื้นฟูกิจการ วงเงินต่อรายสูงสุดไม่เกิน 5 แสนบาท ระยะเวลากู้สูงสุดไม่เกิน 5 ปี โดยปลอดชําระคืนเงินต้นในช่วง 1 ปีแรก (Grace Period) อัตราดอกเบี้ยไม่เกิน MLR ตลอดอายุสัญญา เพื่อช่วยเหลือผู้ประกอบการ SMEs ในการฟื้นฟู ซ่อมแซม ทําความสะอาดสถานประกอบการ หรือลงทุนปรับเปลี่ยนเครื่องจักร สําหรับลูกค้าของธนาคารใน 12 จังหวัดภาคใต้ ประกอบด้วย จังหวัดพัทลุง นราธิวาส ยะลา สงขลา ปัตตานี ตรัง สุราษฎร์ธานี นครศรีธรรมราช ชุมพร กระบี่ ระนอง และประจวบคีรีขันธ์” นายสมชาย กล่าว‬
‪ปลัดกระทรวงอุตสาหกรรม กล่าวอีกด้วยว่า กระทรวงอุตสาหกรรม ร่วมกับ ผู้ประกอบการภาคเอกชน จํานวน 43 ราย ได้ร่วมบริจาคเงินให้กับโครงการ "ประชารัฐร่วมใจ ช่วยอุทกภัยภาคใต้" เข้า "กองทุนเงินช่วยเหลือผู้ประสบสาธารณภัย" จํานวน 27 ล้านบาท ณ ตึกสันติไมตรี ทําเนียบรัฐบาล นอกจากนี้ ยังได้บริจาคสิ่งของอุปโภค-บริโภคที่จําเป็นจัดส่งไปเบื้องต้นแล้วก่อนหน้านี้ เช่น ข้าวสาร 1,000 ถุง น้ําดื่ม 4,000 โหล และเงินเพื่อนําไปซื้อข้าวกล่องให้ประชาชนที่ประสบอุทกภัย‬
รัฐบาลไทย-ข่าวทำเนียบรัฐบาล-ทส.เปิดพื้นที่ศึกษาเส้นทางธรรมชาติ
วันเสาร์ที่ 18 กุมภาพันธ์ 2560
ทส.เปิดพื้นที่ศึกษาเส้นทางธรรมชาติ
กระทรวงทรัพยากรธรรมชาติและสิ่งแวดล้อม เปิดพื้นที่ศึกษาเส้นทางธรรมชาติเฉพาะถิ่นในพื้นที่ภาคเหนือ ดึงนักท่องเที่ยวสายธรรมชาติศึกษาข้อมูลวิชาการ
พลเอก สุรศักดิ์ กาญจนรัตน์ รัฐมนตรีว่าการกระทรวงทรัพยากรธรรมชาติและสิ่งแวดล้อม พร้อมด้วยนายธัญญา เนติธรรมกุล อธิบดีกรมอุทยานแห่งชาติ สัตว์ป่า และพันธุ์พืช ร่วม บุกเบิกเส้นทางกิ่วแม่ปานศึกษาพืชเฉพาะถิ่นในพื้นที่ ในพื้นที่ อุทยานแห่งชาติดอยอินทนนท์ จ.เชียงใหม่ เพื่อเปิดเส้นทางสายใหม่ให้นักท่องเที่ยวเชิงธรรมชาติในเขตอุทยาน ภาคเหนือของประเทศอีกเส้นทางหนึ่ง โดยนักท่องเที่ยวสามารถศึกษาพืชเฉพาะถิ่นได้จากผู้นําเที่ยวและป้ายสื่อความหมายตลอดเส้นทางกว่า 21 จุด ในระยะทางกว่า 3 กิโลเมตร
ทั้งนี้ เส้นทางศึกษาธรรมชาติกิ่วแม่ปานเป็นเส้นทางศึกษาธรรมชาติที่มีความสูงจากระดับน้ําทะเลกว่า 2,200 เมตร ประกอบด้วย ป่าดิบเขา น้ําตก ลําธาร และทุ่งหญ้ากึ่งอัลไพน์ หรือลักษณะพื้นที่โล่งที่มีพุ่มไม้เตี้ยและมีความหลากหลายของระบบนิเวศของพันธุ์ไม้เฉพาะถิ่น
รัฐบาลไทย-ข่าวทำเนียบรัฐบาล- สรุปข่าวการประชุมคณะรัฐมนตรี 30 สิงหาคม  2559
วันจันทร์ที่ 17 ตุลาคม 2559
สรุปข่าวการประชุมคณะรัฐมนตรี 30 สิงหาคม  2559
วันนี้ (30 สิงหาคม 2559) เวลา 09.00 น. ณ ห้องประชุม 501 ตึกบัญชาการ 1 ทําเนียบรัฐบาล พลเอก ประยุทธ์ จันทร์โอชา นายกรัฐมนตรี เป็นประธานการประชุมคณะรัฐมนตรี
รัฐบาลไทย-ข่าวทำเนียบรัฐบาล-​รชอ.สมชาย เป็นประธานเปิดงานการประชุม Thai Sugar Conference 2018 เพื่อส่งเสริมอุตสาหกรรมอ้อยและน้ำตาลทรายในตลาดโลก
วันพฤหัสบดีที่ 14 มิถุนายน 2561
​รชอ.สมชาย เป็นประธานเปิดงานการประชุม Thai Sugar Conference 2018 เพื่อส่งเสริมอุตสาหกรรมอ้อยและน้ําตาลทรายในตลาดโลก
รัฐมนตรีช่วยว่าการกระทรวงอุตสาหกรรม เป็นประธานเปิดการประชุม Thai Sugar Conference 2018 ณ โรงแรมดุสิตธานี พัทยา จ.ชลบุรี
วันนี้ (14 มิ.ย. 61) นายสมชาย หาญหิรัญ รัฐมนตรีช่วยว่าการกระทรวงอุตสาหกรรม เป็นประธานเปิดการประชุม Thai Sugar Conference 2018 จัดโดย คณะกรรมการประสาน 3 สมาคมโรงงานน้ําตาลทราย โดยมี นายเชิดพงษ์ สิริวิชช์ ประธานบริษัท ไทยชูการ์มิลเลอร์ จํากัด ให้การต้อนรับ พร้อมด้วยแขกผู้มีเกียรติจากกลุ่มผู้ค้าอ้อยและน้ําตาลทรายทั้งในประเทศและต่างประเทศ เข้าร่วม ณ โรงแรมดุสิตธานี พัทยา จ.ชลบุรี
บริษัท ไทยชูการ์มิเตอร์ จํากัด หรือ TSMC ในฐานะตัวแทนกลุ่ม 3 สมาคมโรงงานน้ําตาล ประกอบด้วย สมาคมโรงงานน้ําตาลไทย สมาคมผู้ผลิตน้ําตาลและชีวพลังงานไทย และสมาคมการค้าอุตสาหกรรมน้ําตาล ได้จัดงานการประชุม Thai Sugar Conference 2018 ขึ้นเพื่อ เป็นการประชาสัมพันธ์ถึงภาพลักษณ์และความแข็งแกร่งของอุตสาหกรรมอ้อยและน้ําตาลทรายของประเทศไทย และเป็นการตอกย้ําศักยภาพของประเทศไทยในฐานะผู้ส่งออกน้ําตาลทรายอันดับ 2 ของโลก พร้อมทั้งเป็นการกระชับความสัมพันธ์กับคู่ค้าจากทั่วโลก
ทั้งนี้งานประชุมดังกล่าว นับเป็นการประชุมครั้งที่ 3
โดยในครั้งแรกจัดขึ้นเมื่อปี 2012 และต่อมาในปี 2014 เป็นความร่วมมือกันของภาคอุตสาหกรรมอ้อยและน้ําตาลทราย ซึ่งประกอบด้วยหน่วยงานภาครัฐและภาคเอกชน โดยกลุ่มบริษัท ไทยชูการ์มิลเลอร์ จํากัดนี้ มีโรงงานน้ําตาลร่วมเป็นสมาชิกทั้งหมดกว่า 52 โรงงาน สําหรับการประชุมในครั้งนี้ มีกลุ่มสมาชิกคู่ค้าจากทั่วโลกเข้าร่วมประชุมกว่า 300 คน นับเป็นก้าวสําคัญของอุตสาหกรรมอ้อยและน้ําตาลทรายของประเทศไทยที่จะสามารถพัฒนาเศรษฐกิจของไทยรวมไปถึงระเบียงเศรษฐกิจภาคตะวันออกให้เติบโตได้อย่างมีศักยภาพในอนาคต
รัฐบาลไทย-ข่าวทำเนียบรัฐบาล-รมว.กระทรวงดิจิทัลฯ ตรวจเยี่ยม ‘ไปรษณีย์ไทย’ เตรียมรุกองค์กรให้พร้อมกับการแข่งขัน
วันศุกร์ที่ 23 สิงหาคม 2562
รมว.กระทรวงดิจิทัลฯ ตรวจเยี่ยม ‘ไปรษณีย์ไทย’ เตรียมรุกองค์กรให้พร้อมกับการแข่งขัน
รมว.กระทรวงดิจิทัลฯ ตรวจเยี่ยม ‘ไปรษณีย์ไทย’ เตรียมรุกองค์กรให้พร้อมกับการแข่งขัน
นายพุทธิพงษ์ ปุณณกันต์ รัฐมนตรีว่าการกระทรวงดิจิทัลเพื่อเศรษฐกิจและสังคม พร้อมคณะ ตรวจเยี่ยม บริษัท ไปรษณีย์ไทย จํากัด (ปณท) เมื่อวันที่ 23 สิงหาคม 2562 โดยมีนางสมร เทิดธรรมพิบูล กรรมการผู้จัดการใหญ่บริษัท ไปรษณีย์ไทย จํากัด พร้อมด้วยคณะผู้บริหารและเจ้าหน้าที่ให้การต้อนรับ โดย รมว.กระทรวงดิจิทัลฯ ได้เข้าเยี่ยมชมและใช้บริการฝากส่งสิ่งของที่เคาน์เตอร์ศูนย์ไปรษณีย์ด่วนพิเศษกรุงเทพฯ และร่วมการคัดแยกสิ่งของพร้อมใช้เครื่อง Handheld เพื่อสแกนสถานะสิ่งของฝากส่งในขั้นตอนการปิดถุง ณ ศูนย์ไปรษณีย์ด่วนพิเศษกรุงเทพฯ ทั้งนี้ รมว.กระทรวงดิจิทัลฯ กล่าวว่า ปณท นับเป็นหน่วยงานที่อยู่คู่คนไทยมาเป็นเวลานาน แต่สามารถปรับตัวให้องค์กรมีความทันสมัยและเป็นมืออาชีพ และเจ้าหน้าที่มีความชํานาญในการรู้จักทุกพื้นที่ในประเทศไทย พร้อมกับมอบแนวทางดําเนินการให้พนักงาน/ลูกจ้าง ปณท ปฏิบัติร่วมกันเพื่อขับเคลื่อนองค์กร ทั้งยังเป็นผู้นําในธุรกิจขนส่งโลจิสติกส์ พร้อมย้ําให้ชาว ปณท ที่ทําหน้าที่อยู่ทั่วประเทศ ปฏิบัติหน้าที่เพื่อสร้างความพึงพอใจและประทับใจให้กับชาวไทยทุกคน
************************
รัฐบาลไทย-ข่าวทำเนียบรัฐบาล-โครงการป้องกันและกำจัดโรคใบด่างมันสำปะหลัง
วันพฤหัสบดีที่ 26 กันยายน 2562
โครงการป้องกันและกําจัดโรคใบด่างมันสําปะหลัง
วันเสาร์ที่ 21 กันยายน 2562
​
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
รัฐบาลเห็นชอบโครงการป้องกันและกําจัดโรคใบด่างมันสําปะหลังในพื้นที่ 50 จังหวัด เพื่อตัดวงจรการระบาดของโรคใบด่างมันสําปะหลังไม่ให้แพร่ระบาดไปยังพื้นที่แห่งใหม่ และชดเชยรายได้ให้กับเกษตรกรที่ได้รับผลกระทบจากการระบาดของโรค โดยเกษตรกรผู้ปลูกมันสําปะหลังที่ขึ้นทะเบียนเกษตรกรกับกรมส่งเสริมการเกษตรจะได้รับการชดเชยรายละ 3,000 บาทต่อไร่ หลังจากถอนทําลายต้นมันและหยุดพักการปลูกในพื้นที่ที่ต้นมันสําปะหลังที่เป็นโรค อย่างน้อย 2 เดือน ระยะเวลาโครงการตั้งแต่เดือน ต.ค.62 – ก.ย.63 ควบคู่ไปกับการสร้างความรู้เรื่องโรคใบด่างมันสําปะหลังและการป้องกันกําจัด ส่งเสริมให้เกษตรกรใช้ท่อนพันธุ์สะอาด และเฝ้าระวังและแจ้งเตือนหากเกิดการระบาดซ้ํา เป็นต้น
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-คลินิกกัญชาแผนไทยคึกคัก เปิด 10 วัน จองคิวล่วงหน้าถึงมีนาคม ทะลุ 12,000 คน
วันพฤหัสบดีที่ 16 มกราคม 2563
คลินิกกัญชาแผนไทยคึกคัก เปิด 10 วัน จองคิวล่วงหน้าถึงมีนาคม ทะลุ 12,000 คน
รองนายกรัฐมนตรีและรัฐมนตรีว่าการกระทรวงสาธารณสุข ตรวจเยี่ยมคลินิกกัญชาทางการแพทย์แผนไทยและการแพทย์พื้นบ้านไทย 10 วัน ประชาชนให้ความสนใจเข้ารับบริการกว่า 4,000 คน มีผู้จองคิวล่วงหน้าผ่านแอปพลิเคชั่นล่วงหน้าถึงเดือนมีนาคมแล้วกว่า 12,000 คน
นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข ให้สัมภาษณ์ภายหลังการตรวจเยี่ยมคลินิกกัญชาทางการแพทย์แผนไทยและการแพทย์พื้นบ้านไทยว่า คลินิกกัญชาทางการแพทย์แผนไทยและการแพทย์พื้นบ้านไทยที่เปิดให้บริการ ภายในกระทรวงสาธารณสุข มีประชาชนให้ความสนใจเป็นจํานวนมาก เปิดให้บริการเพียง 10 วัน (6 - 15 มกราคม 2563) มีผู้เข้ารับบริการ 4,639 คน จํานวนนี้มีผู้ที่จองคิวล่วงหน้าผ่านแอปพลิเคชัน “กัญชาทางการแพทย์แผนไทย” และ “DR.Ganja in TTM” 2,862 คน Walk in 1,777 คน นอกจากนี้มียอดจองคิวรับบริการล่วงหน้าถึงเดือนมีนาคมแล้วกว่า 12,000 คน
นายอนุทินกล่าวต่อว่า ขณะนี้คลินิกกัญชาทางการแพทย์แผนไทยและการแพทย์พื้นบ้านไทย ได้จ่ายยาที่มีกัญชาเป็นส่วนผสม แก่ประชาชนที่มีความจําเป็นต้องใช้ ประกอบด้วย น้ํามันกัญชาสูตรอาจารย์เดชา 8,094 ขวด ตํารับยาแก้ลมแก้เส้น 1,586 ซอง ตํารับยาทําลายพระสุเมรุ 188 ซอง และ ตํารับศุขไสยาศน์ 30 ซอง โดยอาการที่เข้ารับรักษามากที่สุดคือ นอนไม่หลับ รองลงมา ลมปะกัง หรือไมเกรน และอาการปวดข้อ ปวดหลัง ตามลําดับ
ทั้งนี้ ประชาชนที่สนใจรับบริการคลินิกกัญชาทางการแพทย์แผนไทยและการแพทย์พื้นบ้านไทย กรมการแพทย์แผนไทยและการแพทย์ทางเลือก กระทรวงสาธารณสุข สามารถจองคิวรับบริการล่วงหน้าได้ที่ แอปพลิเคชัน“กัญชาทางการแพทย์แผนไทย”หรือ “DR.Ganja in TTM” โดยคลินิกเปิดให้บริการทุกวัน ตั้งแต่เวลา 08.00 น. – 16.30 น. หยุดให้บริการเฉพาะวันหยุดนักขัตฤกษ์ สอบถามเพิ่มเติม โทร 02 590 2606 และ 02 591 1964
*********************************** 16 มกราคม 2563
รัฐบาลไทย-ข่าวทำเนียบรัฐบาล-โฆษกรัฐบาลเผย ครม.รับทราบรายงานการให้ความช่วยเหลือประชาชนที่ได้รับบาดเจ็บและเสียชีวิตจากเหตุการณ์ระเบิดและเพลิงไหม้ใน 7 จังหวัด
วันจันทร์ที่ 17 ตุลาคม 2559
โฆษกรัฐบาลเผย ครม.รับทราบรายงานการให้ความช่วยเหลือประชาชนที่ได้รับบาดเจ็บและเสียชีวิตจากเหตุการณ์ระเบิดและเพลิงไหม้ใน 7 จังหวัด
โฆษกรัฐบาลเผย ครม.รับทราบรายงานการให้ความช่วยเหลือประชาชนที่ได้รับบาดเจ็บและเสียชีวิตจากเหตุการณ์ระเบิดและเพลิงไหม้ใน 7 จังหวัด
วันนี้ ( 23 ส.ค. 59) เวลา 15.00 น. ณ ศูนย์แถลงข่าวรัฐบาล ตึกนารีสโมสร ทําเนียบรัฐบาล ภายหลังเสร็จสิ้นการประชุมคณะรัฐมนตรี (ครม.) ซึ่งมี พลเอก ประยุทธ์ จันทร์โอชา นายกรัฐมนตรี เป็นประธานฯ พลตรี สรรเสริญ แก้วกําเนิด โฆษกประจําสํานักนายกรัฐมนตรี ได้แถลงถึงเรื่องที่ ครม. รับทราบสรุปรายงานการช่วยเหลือประชาชนที่ได้รับอุบัติเหตุกรณีเหตุการณ์ระเบิดและเพลิงไหม้ใน7 จังหวัดในช่วงที่ผ่านมาจากนายวิษณุ เครืองาม รองนายกรัฐมนตรี ว่า เหตุการณ์ดังกล่าวทําให้ประชาชนที่เป็นคนไทยและชาวต่างชาติได้รับบาดเจ็บและเสียชีวิต โดยชาวต่างชาติที่ได้รับบาดเจ็บประกอบด้วย ชาวเยอรมัน ฮอลแลนด์ ออสเตรีย และอิตาลี มีจํานวนทั้งสิ้น 11 คน ซึ่งขณะนี้ชาวต่างชาติที่ได้รับบาดเจ็บได้เดินทางกลับประเทศไปเรียบร้อยแล้ว จํานวน 10 คน และเหลืออีกจํานวน 1 คน ซึ่งเป็นชาวฮอลแลนด์ยังคงพักรักษาตัวอยู่ที่โรงพยาบาลกรุงเทพ ทั้งนี้ รัฐบาลได้มีการดูแลช่วยเหลือในเรื่องค่ารักษาพยาบาลอย่างเต็มที่ให้กับประชาชนที่ได้รับบาดเจ็บจากเหตุดังกล่าว
สําหรับกรณีคนไทยที่เสียชีวิต จํานวน 4 ราย เบื้องต้นได้รับเงินช่วยเหลือจากหน่วยงานต่าง ๆ ที่เกี่ยวข้องรายละ1,185,000 บาท ส่วนคนไทยที่ได้รับบาดเจ็บ จํานวน 26 ราย รัฐบาลได้ให้ความช่วยเหลือดูแลตามเกณฑ์ที่มีอยู่ โดยยึดถือตามเกณฑ์ช่วยเหลือผู้ได้รับบาดเจ็บจากกรณีเหตุการณ์ระเบิดที่ราชประสงค์
อย่างไรก็ตามนายกรัฐมนตรี ได้มีนโยบายที่จะให้มีการจ่ายเงินช่วยกรณีผู้ประสบอุบัติเหตุจากกรณีเหตุการณ์ระเบิดดังกล่าวให้ครบในครั้งเดียวโดยจะไม่แยกกระจายจ่ายเงินเหมือนที่ผ่านมา เว้นแต่หน่วยงานใดที่ได้มีการมอบเงินให้ไว้ก่อนแล้ว ขณะที่ในส่วนที่เหลือทั้งผู้ได้รับบาดเจ็บและเสียชีวิตจะมอบหมายให้ผู้ว่าราชการจังหวัดเป็นผู้นําไปมอบให้โดยกําหนดให้เสร็จสิ้นภายในเดือนสิงหาคม 2559 นี้
-------------------------
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-บสย. พร้อมลุย มาตรการ “ต่อเติม เสริมทุน SMEs  สร้างไทย” ปลดล็อก ข้อจำกัด มั่นใจ ค้ำฯเติมทุน 180,000 ล้านบาท ช่วยกว่า 142,000 ราย
วันพุธที่ 8 มกราคม 2563
บสย. พร้อมลุย มาตรการ “ต่อเติม เสริมทุน SMEs  สร้างไทย” ปลดล็อก ข้อจํากัด มั่นใจ ค้ําฯเติมทุน 180,000 ล้านบาท ช่วยกว่า 142,000 ราย
บสย. พร้อมเดินหน้า มาตรการ “ต่อเติม เสริมทุน SMEs สร้างไทย” ผ่านโครงการค้ําประกันสินเชื่อ “บสย. SMEs สร้างไทย” ร่วมปลดล็อค เติมเงินทุนสู่ระบบ 180,000 ล้านบาท ต่อลมหายใจช่วย SMEs 142,000 ราย พร้อมปรับเงื่อนไขการค้ําประกัน
ดร.รักษ์ วรกิจโภคาทร กรรมการและผู้จัดการทั่วไป บรรษัทประกันสินเชื่ออุตสาหกรรมขนาดย่อม (บสย.) เปิดเผยว่า ขณะนี้ บสย. พร้อมดําเนินการมาตรการให้ความช่วยเหลือผู้ประกอบการ SMEs ภายหลังจากที่ประชุมคณะรัฐมนตรี (ครม.) เมื่อ 7 ม.ค. 2563 มีมติเห็นชอบมาตรการให้ความช่วยเหลือผู้ประกอบการ SMEs โดยให้ บสย. เป็นกลไกขับเคลื่อนเศรษฐกิจ ช่วย SMEs เข้าถึงสินเชื่อให้มากขึ้น
ทั้งนี้ ภายใต้มาตรการ “ต่อเติม เสริมทุน SMEs สร้างไทย” บสย. จะมุ่งเน้น การส่งเสริม สนับสนุน ปลดล็อก และเติมทุน เพื่อช่วยให้ผู้ประกอบการ SMEs ก้าวข้ามความผันผวนทางเศรษฐกิจ โดย บสย. ได้ปรับเงื่อนไขการค้ําประกัน เพื่อให้สถาบันการเงินได้เร่งปล่อยสินเชื่อเพิ่มสภาพคล่องให้ SMEs ได้คล่องตัวขึ้น ผ่านโครงการค้ําประกันสินเชื่อ บสย. รวมถึงการขยายระยะเวลาการค้ําประกันสินเชื่อในโครงการเดิม (โครงการค้ําประกันสินเชื่อ PGS ระยะที่ 5 - ระยะที่ 7) ออกไปอีก 5 ปี โดยได้ให้ความช่วยเหลือผู้ประกอบการ SMEs 2 กลุ่ม ได้แก่
1.กลุ่มผู้ประกอบการที่กําลังประสบปัญหาการเข้าถึงสินเชื่อ ประกอบด้วย
-โครงการค้ําประกัน บสย. SMEs สร้างไทย วงเงินค้ําประกันสินเชื่อ 60,000 ล้านบาท ช่วยผู้ประกอบการ จํานวน 84,000 ราย ค้ําประกันสูงสุด 10 ปี โดยฟรีค่าธรรมเนียมค้ําประกัน 2 ปี
- ขยายระยะเวลาการค้ําประกัน โครงการ PGS ระยะที่ 5, ระยะที่ 6 และระยะที่ 7 ไปอีก 5 ปี ช่วยผู้ประกอบการ SMEs 28,000 ราย โดยยังได้รับวงเงินสินเชื่อจากสถาบันการเงิน กว่า 70,000 ล้านบาท
2.กลุ่มผู้ประกอบการที่ต้องการเสริมสภาพคล่อง (ภายใต้โครงการค้ําประกันสินเชื่อ PGS8) ประกอบด้วย
-โครงการค้ําประกันสินเชื่อ “บสย. D ยกกําลังสาม” ( บสย. D3 ) จํานวน 10,000 ล้านบาท ระยะเวลาค้ํา ประกันสูงสุด 10 ปี ช่วยผู้ประกอบการ SMEs กว่า 10,000 ราย
-โครงการค้ําประกันอื่น ๆ ภายใต้โครงการ PGS8 จํานวน 40,000 ล้านบาท ระยะเวลาสูงสุด 10 ปี ช่วยผู้ประกอบการ SMEs จํานวน 20,000 ราย
ทั้งนี้ มติครม.เห็นชอบให้ บสย. สามารถขยายขอบข่ายการค้ําประกันสินเชื่อให้ครอบคลุมธุรกรรม เช่าซื้อลิสซิ่ง และแฟคเตอริ่ง และโครงการ Direct Guarantee หรือ DG สนับสนุนผู้ประกอบการกลุ่มที่มีศักยภาพ วงเงินค้ําประกัน 5,000 ล้านบาท ค้ําประกันสินเชื่อต่อรายไม่เกิน 10 ล้านบาทรวมทุกสถาบันการเงิน โดย บสย.เป็นผู้กําหนดอัตราค่าธรรมเนียมค้ําประกันตามระดับความเสี่ยงของลูกค้า (Risk Based Pricing) ระยะเวลาค้ําประกันไม่เกิน 10 ปี โดย บสย. จะเริ่มดําเนินการทันทีเพื่อขยายโอกาสการให้ความช่วยเหลือไปยังกลุ่มผู้ประกอบการให้มากที่สุด
“มาตรการเหล่านี้เป็นมาตรการเร่งด่วน ที่ บสย. ให้ความสําคัญและพร้อมดําเนินการทันที ซึ่งมั่นใจว่าจะช่วยเสริมสภาพคล่องสู่ภาคธุรกิจ ปลดล็อคให้ผู้ประกอบการ SMEs โดยปรับเงื่อนไขที่ยืดหยุ่นขึ้นให้สอดคล้องกับสถานการณ์ที่เปลี่ยนไป และยังช่วยเหลือผู้ประกอบการไม่ให้ถูกฟ้องดําเนินคดีอีกด้วย“ ดร.รักษ์ กล่าว
ฝ่ายสื่อสารและภาพลักษณ์องค์กร บสย.
ชนิญญา สันสมภาค 081-8607477
ศรัญยู ตันติเสรี 091-771-2885
รัฐบาลไทย-ข่าวทำเนียบรัฐบาล-ลูกค้า ธอส. เข้ามาตรการพักหนี้ - ยกดอกเบี้ย 4 เดือน แค่ 8 ชั่วโมง เกือบ 40,000 ล้านบาท!! รวมทั้ง 6 มาตรการช่วยเหลือลูกค้าได้ถึง 221,912 บัญชี วงเงินกู้ 232,307 ล้านบาท
วันอังคารที่ 14 เมษายน 2563
ลูกค้า ธอส. เข้ามาตรการพักหนี้ - ยกดอกเบี้ย 4 เดือน แค่ 8 ชั่วโมง เกือบ 40,000 ล้านบาท!! รวมทั้ง 6 มาตรการช่วยเหลือลูกค้าได้ถึง 221,912 บัญชี วงเงินกู้ 232,307 ล้านบาท
ธนาคารอาคารสงเคราะห์ เผยหลังจากประกาศยกระดับความช่วยเหลือลูกค้าที่ได้รับผลกระทบจากปัญหา COVID-19 ในมาตรการที่ 5 เพื่อพักชําระเงินต้นและดอกเบี้ยเป็นระยะเวลา 4 เดือน ซึ่งธนาคารจะยกดอกเบี้ยที่พักชําระให้ลูกค้าเมื่อสิ้นสุดระยะเวลากู้ตามสัญญา
ธนาคารอาคารสงเคราะห์ เผยหลังจากประกาศยกระดับความช่วยเหลือลูกค้าที่ได้รับผลกระทบจากปัญหา COVID-19 ในมาตรการที่ 5 เพื่อพักชําระเงินต้นและดอกเบี้ยเป็นระยะเวลา 4 เดือน ซึ่งธนาคารจะยกดอกเบี้ยที่พักชําระให้ลูกค้าเมื่อสิ้นสุดระยะเวลากู้ตามสัญญา โดยเริ่มเปิดให้แจ้งเข้ามาตรการในวันนี้(13 เมษายน 2563) เป็นวันแรก ตั้งแต่เวลา 9.00 น. ล่าสุด ณ เวลา 17.00 น. หรือ 8 ชั่วโมงหลังเปิดมาตรการพบว่ามีลูกค้าแจ้งความประสงค์เข้ามาตรการแล้ว 39,423 บัญชี วงเงินกู้ 39,525 ล้านบาท และเมื่อรวมทั้ง 6 มาตรการ ตาม “โครงการ ธอส. ช่วยคนไทย ร่วมสร้างชาติ” มีลูกค้าเข้ามาตรการแล้ว 221,912 บัญชี วงเงินกู้ 232,307 ล้านบาท
นายฉัตรชัย ศิริไล กรรมการผู้จัดการ ธนาคารอาคารสงเคราะห์ (ธอส.) กล่าวว่า ตามที่คณะกรรมการธนาคาร โดยนายปริญญา พัฒนภักดี ประธานกรรมการธนาคาร มีมติให้ธนาคารยกระดับมาตรการความช่วยเหลือ เพื่อแบ่งเบาภาระค่าใช้จ่ายให้แก่ลูกค้าของธนาคารที่ได้รับผลกระทบจากปัญหาการแพร่ระบาดของไวรัสโคโรนา(COVID-19) และยังถือเป็นของขวัญในโอกาสวันขึ้นปีใหม่ไทย ด้วยมาตรการที่ 5 พักชําระเงินต้นและดอกเบี้ยเป็นระยะเวลา 4 เดือน ซึ่งธนาคารจะยกดอกเบี้ยที่พักชําระให้ลูกค้าเมื่อสิ้นสุดระยะเวลากู้ตามสัญญา โดยเปิดให้ลูกค้าเริ่มแจ้งความประสงค์เข้ามาตรการได้ ในวันนี้(13 เมษายน 2563) เป็นวันแรก ตั้งแต่เวลา 9.00 น. ล่าสุด ณ เวลา 17.00 น. หรือเพียงแค่ 8 ชั่วโมงนับตั้งแต่เริ่มเปิดมาตรการ พบว่ามีลูกค้าของธนาคารแจ้งความประสงค์เข้ามาตรการที่ 5 ผ่าน Mobile Application : GHB ALL แล้วจํานวนทั้งสิ้น 39,423 บัญชี วงเงินกู้ 39,525 ล้านบาท และเมื่อรวมทั้ง 6 มาตรการแบ่งเบาภาระ ลดค่าใช้จ่ายในการผ่อนชําระเงินกู้ตาม“โครงการ ธอส. ช่วยคนไทย
ร่วมสร้างชาติ” พบว่ามีลูกค้าเข้ามาตรการแล้วจํานวนถึง 221,912 บัญชี วงเงินกู้ 232,307 ล้านบาท โดยลูกค้าที่ได้รับอนุมัติให้เข้ามาตรการที่ 5 เรียบร้อยแล้วจะสามารถพักชําระเงินต้นและดอกเบี้ยเป็นเวลา 4 เดือนได้นับตั้งแต่เดือนเมษายน 2563 เป็นต้นไปทันทีและหลังจากที่ครบ 4 เดือนแล้ว สามารถกลับมาชําระเงินงวดตามเงื่อนไขอัตราดอกเบี้ยเดิมก่อนเข้ามาตรการได้โดยไม่มีภาระดอกเบี้ยเพิ่มเติม และธนาคารจะยกดอกเบี้ยที่พักชําระทั้ง 4 เดือน
ให้ลูกค้า เมื่อสิ้นสุดระยะเวลากู้ตามสัญญา
สําหรับลูกค้าที่สามารถเข้ามาตรการที่ 5 ได้นั้นจะต้องมีวงเงินกู้ทุกบัญชีรวมกันไม่เกิน 3 ล้านบาท และมีรายได้ต่อเดือนไม่เกิน 35,000 บาท ครอบคลุมลูกค้าในกลุ่มผู้มีรายได้น้อยและปานกลางที่เข้าข่ายใช้มาตรการถึง 1.1 ล้านบัญชี ทั้งสถานะบัญชีปกติ และสถานะบัญชีดอกเบี้ยผิดนัดหรือสถานะกฎหมาย เพียงแจ้งความประสงค์เข้ามาตรการผ่าน Mobile Application : GHB ALL ได้ตั้งแต่วันที่ 13-30 เมษายน 2563 สอบถามรายละเอียดหรือติดตามข้อมูลข่าวสารของธนาคารเพิ่มเติมได้ที่ศูนย์ลูกค้าสัมพันธ์ (Call Center) โทร 0-2645-9000 Facebook Fanpage ธนาคารอาคารสงเคราะห์ และ www.ghbank.co.th
รัฐบาลไทย-ข่าวทำเนียบรัฐบาล-บสย.เตรียมพร้อมค้ำประกันสินเชื่อ“SMEs Transformation Loan” 15,000 ล้านบาท คาด MOU ร่วม ธพว. เม.ย.นี้
วันพฤหัสบดีที่ 23 มีนาคม 2560
บสย.เตรียมพร้อมค้ําประกันสินเชื่อ“SMEs Transformation Loan” 15,000 ล้านบาท คาด MOU ร่วม ธพว. เม.ย.นี้
บสย. พร้อมค้ําประกันสินเชื่อ SMEs Transformation Loan ร่วม ธพว.วงเงิน 15,000 ล้านบาท หนุน SMEs 4.0  ส่งออก สตาร์ทอัพ และ S - Curve ยกเว้น รี-ไฟแนนซ์
นายนิธิศ มนุญพร กรรมการและผู้จัดการทั่วไป บรรษัทประกันสินเชื่ออุตสาหกรรมขนาดย่อม (บสย.) เปิดเผยว่า ขณะนี้ได้เตรียมความพร้อม เพื่อดําเนินการโครงการค้ําประกันสินเชื่อ SMEs Transformation Loan ภายหลังจากมติที่ประชุมคณะรัฐมนตรี (ครม.) เมื่อวันที่ 21 มีนาคมที่ผ่านมา เห็นชอบหลักเกณฑ์ และเงื่อนไข มาตรการช่วยเหลือผู้ประกอบการ SMEs โครงการสินเชื่อ SMEs Transformation Loan วงเงิน 15,000 ล้านบาท ของ ธนาคารพัฒนาวิสาหกิจขนาดกลางและขนาดย่อม (ธพว.) เพื่อช่วยผู้ประกอบการ SMEs เข้าถึงแหล่งเงินทุนวงเงินสินเชื่อต่อราย ไม่เกิน 15 ล้านบาท อัตราดอกเบี้ย 3% มี บสย.ค้ําประกันสินเชื่อ ฟรีค่าธรรมเนียมการค้ําประกันปีแรก โดย บอร์ด บสย. มีมติ ให้ บสย.ค้ําประกันโครงการดังกล่าวได้ตามมติครม.
บสย.ได้เตรียมความพร้อมภายใน โดยเชิญฝ่ายงานต่างๆเข้ารับฟังการชี้แจงรายละเอียดของโครงการ ซักซ้อมความเข้าใจร่วมกัน ก่อนเปิดให้บริการ ทั้งนี้คาดว่าจะสามารถดําเนินการลงนามบันทึกข้อตกลงความร่วมมือ(MOU) ระหว่าง บสย. และ ธพว. และเปิดบริการรับคําขอค้ําประกันสินเชื่อได้ ภายในเดือนเมษายนนี้เป็นต้นไป
“โครงการค้ําประกันสินเชื่อ SMEs Transformation Loan” วงเงิน 15,000 ล้านบาท ค้ําประกันสูงสุดต่อรายไม่เกิน 15 ล้านบาท ระยะเวลาการค้ําประกันไม่เกิน 7 ปี โดยรัฐบาลชดเชยค่าธรรมเนียมค้ําประกันให้กับผู้ประกอบการSMEs ต่อเนื่อง 3 ปี ดังนี้ ปีที่ 1 รัฐชดเชย 1.75 % ปีที่ 2 และ 3 ชดเชยปีละ 0.75% ซึ่งจะช่วยลดภาระต้นทุนให้กับ ผู้ประกอบการ SMEs
ทั้งนี้ ผู้ประกอบการ SMEs ที่สามารถใช้บริการค้ําประกันสินเชื่อ SMEs Transformation Loan ประกอบด้วย 1.ผู้ประกอบการ SMEs ที่ได้รับผลกระทบด้านเศรษฐกิจและได้รับผลกระทบด้านสภาพคล่อง 2.ผู้ประกอบการ SMEs ใหม่ (New /Start-up) และ มีนวัตกรรม 3.ผู้ประกอบการ SMEs ที่มีศักยภาพหรือมีแนวโน้มเติบโตเข้าสู่ยุคอุตสาหกรรม 4.0 และ SMEs 4.0 เช่น SMEs ธุรกิจ S-Curve และ SMEs ที่ส่งออกหรือขยายธุรกิจในต่างประเทศ ผู้ประกอบการ SMEs ที่เป็นนิติบุคคล ทั้งลูกค้าเก่าและลูกค้าใหม่ ยกเว้น ลูกหนี้ที่โอนหนี้ (Re-Finance) มาจากสถาบันการเงินอื่น และต้องเป็นผู้ประกอบการ SMEs ที่มีวงเงินสินเชื่อรวมทุกสถาบันการเงินต่อราย (ไม่รวมกิจการในกลุ่ม) ณ วันยื่นขอสินเชื่อไม่เกิน 100 ล้านบาท
บรรษัทประกันสินเชื่ออุตสาหกรรมขนาดย่อม
ศูนย์ลูกค้าสัมพันธ์ 0-2890-9999
ชนิญญา สันสมภาค 081-860-7477 chaninya@tcg.or.th
ศรัญยู ตันติเสรี 091-771-2885  saranyu@tcg.or.th
วิขุดา ก้องกีรติ 089-605-9870 wichuda@tcg.or.th
www.tcg.or.th
www.facebook.com/tcg.or.th
ที่มา : กระทรวงการคลัง
ผู้นําเสนอ : กลุ่มสารนิเทศการคลัง สํานักงานปลัดกระทรวงการคลัง
รัฐบาลไทย-ข่าวทำเนียบรัฐบาล-รมว.พม. กำชับทีม One Home ลงพื้นที่เร่งช่วยเหลือครอบครัวชาวนาผูกคอตาย ประชดราคาข้าวและหนี้สิน ที่จังหวัดนครปฐม พร้อมสั่งแก้ไขปัญหาช่วยครอบครัวโดยด่วน
วันพฤหัสบดีที่ 25 กรกฎาคม 2562
รมว.พม. กําชับทีม One Home ลงพื้นที่เร่งช่วยเหลือครอบครัวชาวนาผูกคอตาย ประชดราคาข้าวและหนี้สิน ที่จังหวัดนครปฐม พร้อมสั่งแก้ไขปัญหาช่วยครอบครัวโดยด่วน
รมว.พม. กําชับทีม One Home ลงพื้นที่เร่งช่วยเหลือครอบครัวชาวนาผูกคอตาย ประชดราคาข้าวและหนี้สิน ที่จังหวัดนครปฐม พร้อมสั่งแก้ไขปัญหาช่วยครอบครัวโดยด่วน
วันที่ 24 ก.ค. 62 เวลา 17.00 น. ที่กระทรวงการพัฒนาสังคมและความมั่นคงของมนุษย์ (พม.) สะพานขาว กรุงเทพฯ นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) เปิดเผยว่า จากกรณีสื่อมวลชนนําเสนอข่าว ชาวนาในพื้นที่ตําบลไทรงาม อําเภอบางเลน จังหวัดนครปฐม ผูกคอตาย เมื่อวันที่ 17 ก.ค.ที่ผ่านมาเนื่องจากเกิดความเครียดเรื่องเช่าที่นาเพื่อปลูกข้าว แต่ประสบปัญหาอย่างหนัก ผลผลิตเก็บเกี่ยวได้น้อย ทําให้ปัจจุบันเป็นหนี้ จนหาทางออกไม่ได้นั้น ได้กําชับพัฒนาสังคมและความมั่นคงของมนุษย์จังหวัดนครปฐม (พมจ.นครปฐม) พร้อมทีม พม. One Home ลงพื้นที่เยี่ยมบ้านเพื่อตรวจสอบข้อเท็จจริงและ ให้การช่วยเหลือในเบื้องต้นตามภารกิจของกระทรวง พม.
นายจุติ กล่าวว่า จากการลงพื้นที่ตรวจสอบข้อเท็จจริงกรณีดังกล่าว พบว่า ผู้เสียชีวิต เป็นชาย อายุ 49 ปี อาศัยอยู่กับ ภรรยา อายุ 44 ปี ประกอบอาชีพรับจ้าง มีบุตร 2 คน คนโตเป็นผู้หญิงซึ่งกําลังศึกษาระดับอาชีวศึกษา ส่วนคนเล็กเป็นผู้ชายกําลังศึกษาชั้นประถมศึกษาปีที่ 2 ในเบื้องต้น ได้ให้ความช่วยเหลือด้วยการมอบเงินสงเคราะห์ผู้ประสบปัญหาทางสังคมกรณีฉุกเฉิน จํานวน 5,000 บาท และเงินช่วยเหลือสงเคราะห์เด็กในครอบครัวยากจน ให้กับบุตรของผู้เสียชีวิต จํานวน 2,000 บาท จากนั้น จะได้นําเสนอที่ประชุมคณะอนุกรรมการบริหารกองทุนคุ้มครองเด็กจังหวัดนครปฐม ในวันที่ 31 กรกฎาคม 2562 เพื่อพิจารณาให้การช่วยเหลือบุตรของผู้เสียชีวิต ตามระเบียบฯ จํานวน 17,000 บาท รวมเป็นเงินทั้งสิ้น 24,000 บาท
"นอกจากนี้ ยังได้ประสานสํานักงานยุติธรรมจังหวัดนครปฐม ให้คําแนะนําเรื่องข้อกฎหมายและปัญหาหนี้สิน พร้อมทั้งประสานหน่วยงานที่เกี่ยวข้องในพื้นที่ให้เฝ้าระวังปัญหาที่อาจเกิดขึ้นกับสมาชิกในครอบครัวของผู้เสียชีวิต และเร่งหาแนวทางช่วยเหลือครอบครัวในระยะยาวต่อไป ทั้งนี้ หากประชาชนที่ประสบปัญหาทางสังคมและต้องการขอความช่วยเหลือ สามารถโทรแจ้งศูนย์ช่วยเหลือสังคม สายด่วน 1300 ตลอด 24 ชั่วโมง ซึ่งทางกระทรวง พม. พร้อมประสานหน่วยงานที่เกี่ยวข้อง เพื่อให้ความช่วยเหลืออย่างเต็มที่” นายจุติ กล่าวในตอนท้าย